
Parlamentul  României

Camera  Deputaţilor
Comisia pentru sănătate şi familie
                            Nr. 28/ 120 / 29 aprilie 2010                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (PLx 124/2010). Propunerea legislativă a fost respinsă de Senat în şedinţa din 31 martie 2010 în calitate de primă Cameră sesizată  şi  trimis Comisiei pentru sănătate şi familie cu adresa  nr.PLx 124 din 7 aprilie 2010, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 1263/3.11.2010, punctul de vedere al Guvernului înregistrat la Senat cu nr.L 676/9.02.2010 şi punctul de vedere al Ministerului Sănătăţii nr. 27410 din 26.04.2010.

În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                       Nr. 28/ 120 / 29  aprilie 2010        
R A P O R T
asupra propunerii legislative pentru modificarea şi completarea
 Legii nr.339/2005 privind regimul juridic al plantelor, substanţelor 
şi preparatelor stupefiante şi psihotrope (PLx 124/2010)


 1. Cu adresa nr. Plx 124 din 7 aprilie 2010 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea propunerii legislative pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (PLx 124/2010), respinsă  de Senat în şedinţa din 31 martie 2010 în calitate de primă Cameră, Camera Deputaţilor fiind Cameră decizională. 

La întocmirea raportului, comisia a avut în vedere avizul Consiliului Legislativ nr. 1263/3.11.2010, punctul de vedere al Guvernului înregistrat la Senat cu nr.L 676/9.02.2010 şi punctul de vedere al Ministerului Sănătăţii nr. 27410 din 26.04.2010.

 2. În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată. Prin propunerea legislativă se intenţionează modificarea şi completarea Legii nr.339/2005 în sensul completării Secţiunii “psihotrope” din Tabelul III din anexa la lege cu noi substanţe psihoactive. 

3. Comisia pentru sănătate şi familie a dezbătut propunerea legislativă menţionat în şedinţa din 28 aprilie 2010. La şedinţa comisiei au participat 18 deputaţi cei 18 membri ai comisiei. Din partea Ministerului Sănătăţii a participat domnul secretar de stat Cristian Anton Irimie iar din partea Ministerului Administraţiei şi Internelor a participat doamna secretar de stat Irina Alexe. Raportul comisiei a fost adoptat cu unanimitate de voturi.


4. În urma dezbaterilor, Comisia pentru sănătate şi familie propune plenului Camerei Deputaţilor respingerea  propunerii legislative pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope (PLx 124/2010). S-au avut în vedere la adoptarea acestei soluţii dispoziţiile Legii nr.24/2000 privind normele de tehnică legislativă care impune în procesul legiferării evitarea paralelismelor de reglementare. Propunerile de reglementare ale prezentei propuneri legislative au fost incorporate în conţinutul Ordonanţei de urgenţă a Guvernului nr. 6/2010 pentru modificarea şi completarea Legii nr. 143/2000 privind combaterea traficului şi consumului ilicit de droguri şi pentru completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope.
PREŞEDINTE,

RODICA NASSAR

